Polistireno

miniatura|Símbolo internacional do polistireno.

O **polistireno** é un homopolímero resultante da polimerización do monómero de estireno.

Á temperatura ambiente, o polistireno preséntase en estado sólido. Trátase dunha resina do grupo dos termoplásticos, cuxa característica reside na súa fácil flexibilidade ou moldabilidade baixo a acción da calor. Os procesos de moldaxe do polistireno son principalmente a termoformaxe ao baleiro e a extrusión. Baixo a acción da calor, a resina toma a forma líquida ou pastosa, moldeándose con facilidade en torno dun molde. Co arrefriamento após a moldaxe, o produto recupera o estado sólido, na forma de pezas tales como vasos de usar e tirar, lacres de barril de cervexa e tantas outras pezas de uso doméstico ou embalaxes.

É un termoplástico duro e quebradizo con transparencia cristalina, semellante ao vidro, e foi descuberto accidentalmente en 1839 por Eduard Simon, un farmacéutico en Berlín, a partir dunha resina de ámbar destilada.

Existe, tamén, un proceso específico de polimerización do estireno, que emprega un gas de expansión - normalmente, o pentano - xerando o polistireno expandido.

## Características 
miniatura|Fotografía dun fragmento de polistireno expandido.

As súas principais características son:

* Fácil procesamento por moldaxe en quente
* Fácil coloración 
* Baixo custo
* Semellante ao vidro
* Elevada resistencia a álcalis e ácidos
* Baixa densidade e nula absorción de humidade
* Baixa resistencia a solventes orgánicos, calor e intemperies

## Tipos 
Existen catro tipos básicos de polistireno:

* **PS cristal: **homopolímero amorfo, duro, con brillo e elevado índice de refracción. Pode recibir aditivos lubrificantes para facilitar o procesamento. Usado en artigos de baixo custo, normalmente pezas dun só uso tales como os vasos.
* **PS resistente á calor:** maior PM, o que torna o seu procesamento máis difícil. Variante ideal para a confección de pezas de máquinas ou automóbiles, gabinetes de radios e TV, aparatos de aire acondicionado, pezas internas e externas de electrodomésticos e aparellos electrónicos, circuladores de aire, ventiladores e extractores.
* **PS de alto impacto:** contén de 5 a 10% de elastómero (caucho), que é incorporado a través de mestura mecánica ou directamente no proceso de polimerización a través de enxerto na cadea polimérica. Obtense dese modo unha blenda. Moi usado na fabricación de utensilios domésticos (gabetas de xeladeira) e xoguetes.
* **PS expandido:** espuma semiríxida. O plástico é polimerizado en presenza do axente expansor ou este pode ser absorbido posteriormente. Durante o procesamento do material, ese axente volatilízase, xerando células no material. Baixa densidade e bo isolamento térmico. Aplicacións: bandexas para embalaxe, protector de equipamentos, illantes térmicos, pranchas para flotación, xeladeiras isotérmicas etc.

Nos inicios da moldaxe por inxección, as resinas de **polistireno** foron un factor importante no desenvolvemento deste proceso. Coñecidas desde 1845, estas resinas adquiriron grande importancia industrial no inicio da segunda guerra mundial e, actualmente, é un dos termoplásticos máis consumidos sendo utilizado en procesos de moldaxe por inxección, sopro, termoformación, laminados, modificados con cargas minerais e fibras de vidro adquirindo características de plásticos de enxeñaría.

## Materias primas e fabricación 
O monómero para a produción do **polistireno** é o estireno, que quimicamente é un hidrocarburo aromático insaturado de fórmula C6H5C2H3. É tamén chamado de **fenilacetileno** ou **vinilbenceno**. O estireno é un líquido, con punto de ebulición 145&nbsp;°C e punto de solidificación -30,6&nbsp;°C. En estado puro é incoloro e presenta un olor agradábel e doce. Pode ser obtido industrialmente a partir de varios procesos, pero o máis utilizado consiste na deshidroxenación do **etil benceno**.

O etil benceno é obtido a partir da alquilación do benceno por reacción co etileno, na presenza dun catalizador, como por exemplo: cloreto de aluminio (AlCl3). A deshidroxenación do etil benzeno é provocada pola acción da calor, na presenza de óxidos metálicos, tales como o óxido de zinc, calcio, magnesio, ferro ou cobre. A temperatura do sistema debe ser entre 600&nbsp;°C a 800&nbsp;°C. A reacción é endotérmica e a presión é reducida, pois ela se dá con aumento de volume.

Ficheiro:Envase de yogur.jpg|Envase de iogur fabricado mediante extrusión - termoformado dunha mestura de poliestireno choque e cristal.
Ficheiro:Caja de CD.jpg|Caixa de CD fabricada mediante moldeo por inxección. A parte transparente é de polistireno cristal e a opaca de polistireno choque.
Ficheiro:Maquinilla de afeitar desechable.JPG|Maquinilla de afeitar de polistireno choque fabricada mediante moldeo por inxección.
Ficheiro:Styrofoam.jpg|Embalaxe de polistireno expandido.
Ficheiro:StyrofoamGarciasCartoon.jpg|Recipiente para comidas.

## Véxase tamén 
### Outros artigos 
* Enxeñaría de produción
* Enxeñaría dos materiais
* PET

### Ligazóns externas 
* Páxina oficial da empresa KNAUF Isopor Ltda